I fire timer torsdag eftermiddag og aften var Nordjyllands Politi på vejene i og omkring Hadsund for at kontrollere at bilisterne overholdt færdselsreglerne og kørte uden spiritur i blodet. Da kontrollen var overstået klokken 20 havde bødeblokken været fremme 13 gange. I tre af disse tilfælde var det sprituskørsel, der var den udløsende faktor. De øvrige 10 var for andre færdselsovertrædelser. Nordjyllands Politi opfordrer i en pressemeddelelse nordjyderne til at aftale transport i forbindelse med julefrokosten, så spritkørsel undgås.

Referat:
Politiets kontrol-tryk er, som altid her i julefrokost-sæsonen, højt, og i en kontrol torsdag aften klappede fælden for tre spritbilister.